
               REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 024-01/24-02/
Ur.br: 2196-8-01/02-24-01
Bogdanovci, 17. prosinca 2024. godine

Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21 i 21/22), predsjednica vijeća Anamarija Savić Bajac predlaže ovaj:

Z A P I S N I K

sa 46. sjednice općinskog vijeća koja je održana 17.12.2024. godine sa početkom u 19,00 sati u zgradi Općine Bogdanovci.

NAZOČNI VIJEĆNICI:
Gelo Marijan, Andrija Krizmanić, Zvonimir Mudri, Jelena Vinaj, Boris Grbić, Anamarija Savić Bajac, Dalibor Katić, Mirko Hardi, Zvonko Kostelnik, Mario Pavlović

ODSUTNI VIJEĆNICI:  

NAZOČNE SLUŽBENE OSOBE:
Darko Ruskaj, Maja Župan, Marko Barun, Ana Marić, Jaroslav Međeši, Saša Holik


GOSTI:  Ahnetka Ivan, Ivan Božić 


Predsjednica općinskog vijeća pozdravila je sve prisutne, te je predložila sljedeći dnevni red:

1. Usvajanje zapisnika s protekle sjednice općinskog vijeća Općine Bogdanovci
2. a) Prijedlog proračuna Općine Bogdanovci za 2025. i projekcija za 2026. i 2027. godinu
b) Prijedlog Višegodišnjeg plana uravnoteženja za radoblje 2025.-2027. godine
3. Prijedlog Odluke o izvršavanju proračuna Općine Bogdanovci za 2025. godinu
4. Prijedlog Programa građenja komunalne infrastrukture na području Općine     
Bogdanovci u 2025. godini
5. Prijedlog Programa održavanja komunalne infrastrukture na području Općine     
Bogdanovci u 2025. godini
6. Prijedlog Programa javnih potreba u kulturi na području Općine     
Bogdanovci za 2025. godini       
7. Prijedlog Programa javnih potreba u sportu Općine Bogdanovci za 2025. godinu
8. Prijedlog programa javnih potreba za udruge od posebnog interesa za Općinu    
       Bogdanovci za 2025. godinu
9. Prijedlog programa socijalne skrbi za 2025. godinu 
10. Prijedlog programa utroška sredstava šumskog doprinosa za 2025. godinu
11. Prijedlog Odluke o raspoređivanju sredstava Proračuna Općine Bogdanovci za
redovito godišnje financiranje političkih stranaka i nezavisnih vijećnika zastupljenih u
Općinskom vijeću Općine Bogdanovci za 2025. godinu   
12. Prijedlog Programa korištenja sredstava ostvarenih od prodaje, zakupa i   
      dugogodišnjeg zakupa poljoprivrednog zemljišta u vlasništvu Republike Hrvatske   
13. Prijedlog Programa utroška sredstava naknade za zadržavanje nezakonito
[bookmark: _Hlk121311184]      izgrađenih zgrada u prostoru na području Općine Bogdanovci u 2025. godini
14. Prijedlog Odluke o pokretanju postupka za kopopordaju nekretnine 
15. Različito

Dnevni red usvojen je JEDNOGLASNO.

Točka 1.
Predsjednica općinskog vijeća dala je zapisnik sa 45. sjednice Općinskog vijeća na raspravu, kako nije bilo primjedbi, predsjednica vijeća daje zapisnik na glasanje, te je isti usvojen JEDNOGLASNO.

Točka 2.
Predsjednica vijeća pročitala je točku a i b, te prepustila riječ gosp. Barunu i gđi. Marić kao izvjestiteljima po ovim točkama.
Gosp. Barun pozdravlja nazočne i naglašava kako je ovaj proračun rađen u novom programu kako bi se uskladio sa Zakonom, otvorena su nova konta sa novim funkcijskim klasifikacijama, programima, aktivnostima i izvorima prihoda, jako je puno posla oko toga, ali kad se sve napravi kako treba bit će puno lakše raditi. Isto tako napominje kako je Općina poslala dopis svim vijećnicima, vijećima mjesnih odbora, vijećima nacionalnih manjina i udrugama s područja Općine Bogdanovci da dostave svoje prijedloge za Proračun 2025. godine. Dobili smo zahtjeve samo od nekoliko udruga, te su ti zahtjevi i uvršteni u plan Proračuna za 2025. godinu.
Načelnik je nadalje detaljno pojasnio Proračun za 2025. godinu, te projekcije za 2026. i 2027. godinu. Navodi kako su prihodi za 2025. godinu planirani u iznosu od 6.072.256,68, te ukupni rashodi u iznosu od 6.040.423,58. Prihodi su u odnosu na rashode veći za 31.833,10 eura, a to je dio manjka prenesen iz prethodnih godina koji se planira pokriti u 2025. godini.
Gosp. Barun vrlo detaljno je pojasnio rashode, po kontima. Napominje kako je nova stavka subvencije poljoprivrednicima u iznosu od 25.000,00 eura, a cilj nam je da putem raspisivanja javnih poziva pomognemo poljoprivrednicima. Također predlaže izmjenu konta božićnice i uskrsnice za umirovljenika s 12.000,00 eura, na 20.000,00 eura, s obzirom da ćemo za ovaj Božić isplatiti cca. 12.000,00 eura božićnica, pa da imamo više sredstava kako bismo mogli isplatiti i uskrsnice iduće godine. Što se tiče skupine konta 38, sukladno primljenim zahtjevima pojedinih udruga, planirali smo sredstva za 2025. godinu.
Gosp. Barun navodi kako smo na ranijim vijećima već razgovarali o nagrađivanju KUD-a Seljačka sloga Bogdanovci, nakon osvojenog 1. mjesta na Folklornim večerima u sklopu Vinkovačkih jeseni, te navodi kako se u ovoj godini zakonski ne mogu nagraditi, s obzirom da su sukladno Javnom pozivu kojim se dodjeljuju sredstva za udruge, potpisali Ugovor o iznosu sredstava koje mogu dobiti za obu godinu. Sukladno navedenom, predlaže da se KUD Seljačka sloga nagradi u idućoj godini ili povećanjem sredstava za KUD-ove kroz Javni poziv za udruge ili da im se na temelju njihove zamolbe odobre sredstva za materijalne rashode (da im se plati autobus na neko gostovanje, kroz trošak reprezentacije i sl.)
Gđa. Vinaj mišljenja je da bi bilo najbolje da se sredstva dodijele putem javnog poziva, međutim gosp. Kostelnik smatra da to nije uredu, da se na javni poziv javljaju sve udruge, te da ispada da se na taj način već unaprijed sredstva određuju tko će koliko dobiti. Nakon kratke rasprave predlaže se da se osigura iznos od 5.000,00 eura kojima će se pokriti materijalni troškovi. Prijedlog je usvojen jednoglasno.
Gosp. Barun nadalje je pojasnio skupina konta 4, svaki konto detaljno.
Također navodi kako nismo u PLAN stavili porez na kuće za odmor u iznosu od 2.400,00 eura, te topli obrok za Zaželi voditelja i asistenta u iznosu od 2.400,00 eura, te predlaže da se to doda u PLAN.
Sukladno svim povećanjima konta rashoda, plan je povećati konto prihoda – porez na dohodak, te bi on sada iznosio 549.333,10 eura.
Gosp. Barun je također ukratko pojasnio točku višegodišnjeg plana uravnoteženja za razdoblje 2025.-2027. godine, navodi kako se Proračunom za 2025. godinu i projekcijama za 2026. i 2027. planira pokriće manjka iz prethodnih godina i to u 2025. godini u iznosu od 31.833,10 eura, u 2026. godini u iznosu od 31.833,10 eura, te u 2027. godini u iznosu od 31.833,10 eura. 
Nakon izlaganja načelnika, predsjednica vijeća daje točku 2a. i 2b. na raspravu.
Gosp. Gelo postavlja upit da li je u Planu proračuna za 2025. godinu planirano zapošljavanje spremačice na puno radno vrijeme, s obzirom da je pročelnik početkom ove godine rekao kako navedeno zapošljavanje nije u planu prijma za 2024. godinu, te da nemamo osigurana sredstva u ovoj godini?
Gosp. Barun odgovara kako nije planirano iz razloga koji je već nekoliko puta rekao, a to je da ukoliko se osoba zapošljava na puno radno vrijedi, mora ići novi natječaj, na koji se može javiti bilo tko s određenim prednostima, recimo invaliditet, i ta osoba automatski ima prednost pri zapošljavanju i može se dogoditi da gđa. Katić izgubi posao. Napominje kako gđa. Katić sve ostale dodatke tijekom godine dobije kao i djelatnici koji rade na puno radno vrijeme. Isto tako govori kako je razgovarao s gđom. Katić da položi vozački ispit za B kategoriju, te da se javi na natječaj za projekt Zaželi na pola radnog vremena, te bi na taj način imala puno radno vrijeme, međutim gđa. Katić još uvijek nije položila vozački ispit. 
Gosp. Katić želi upoznati nazočne kako se prije sjednice općinskog vijeća sastao odbor za proračun i financije, na kojem su bila nazočna tri člana, Zvonko Kostelnik, Andrija Krizmanić i ja. Prijedlog Proračuna sa projekcijama usvojen je s 2 glasa ZA i 1 glasom PROTIV.
Gosp. Katić pojašnjava zašto je bio protiv, navodi kako je Plan proračuna za 2025. godinu „prenapuhan“, da je tako bilo i prošle godine, te da je izvršenje na polugodišnjoj razini bilo u iznosu manjem od 30 %. 
Isto tako u Planu proračuna nema planiranih rashoda za završetak izgradnje kanalizacije u Bogdanovcima, za ulice koje nisu obuhvaćene prvim projektom.
Gosp. Barun odgovara kako je pojasnio gosp. Katiću na odboru za proračuna i financije da je Vodovod grada Vukovara u svom Planu za iduću predvidio financiranje dovršetka kanalizacije u Bogdanovcima i to na način da bi Hrvatske vode sufinancirale iznos od 910.000,00 eura, a ostatak bi financirao Vodovod grada Vukovara iz naknade za razvoj, zato mi u našem proračunu nismo ništa planirali. 
Gosp. Barun također želi obavijestiti nazočne kako Općina Bogdanovci trenutno na oba računa ima sredstava u iznosu od cca. 334.000,00, na glavnom računu Općine 117.000,00, eura, te isto tako na računu projekta Zaželi.
Nakon rasprave, predsjednica vijeća daje prijedlog Proračuna za 2025. sa projekcijama za 2026. i 2027. godinu i Višegodišnji plan uravnoteženja za razdoblje 2025.-2027. godine na glasanje, te su iste usvojene sa 6 glasova ZA i 4 glasa PROTIV sa svim prijedlozima i dopunama.


Točka 3.
Gosp Barun navodi kako se ovom Odlukom uređuje struktura prihoda i rashoda Proračuna Općine Bogdanovci, njegovo izvršavanje i upravljanje općinskom imovinom.
Proračun se donosi i izvršava u skladu s načelima jedinstva i točnosti proračuna, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti.
Proračun sadrži Opći i Posebni dio:
· Opći dio sadrži račun prihoda i rashoda u kojem se iskazuju svi prihodi i rashodi po osnovnim namjenama 
· Posebni dio Proračuna sastoji se od plana rashoda  raspoređenih u Programe,  prema organizacijskoj, ekonomskoj, funkcijskoj i lokacijskoj klasifikaciji. 
Razvojne programe iz članka 4. treba obrisati jer su od ove godine zamijenjeni Provedbenim programom za mandatno razdoblje koje sam donio ja kao načelnik.
Odluka o izvršavanju Proračuna za 2025. godinu usvojena je JEDNOGLASNO.


Predsjednica vijeća navodi kako su programi od točke 4. do točke 13. usklađeni s Proračunom za 2025. te ih ne treba puno dodatno pojašnjavati, te prepušta pojašnjavanje načelniku.


Točka 4.
Gosp. Barun pojašnjava kako ukupan plan programa građenja komunalne infrastrukture iznosi 3.845.003,58 EUR, a sufinancirati će se iz sljedećih izvora: kapitalne pomoći iz EU fondova, prihodi od zakupa i prodaje poljoprivrednog zemljišta, kapitalne pomoći iz državnog proračuna, prihodi od šumskog doprinosa i prihodi od legalizacije.
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 4 glasa PROTIV.

Točka 5.
Sukladno Zakonu o komunalnom gospodarstvu donosi se Program održavanja komunalne infrastrukture. Ukupno planirana sredstva ovim Programom iznose 699.800,00 EUR a odnose se na održavanje javne rasvjete, održavanje i čišćenje javnih površina, održavanje nerazvrstanih cesta, uređenje kanalske mreže, deratizacije i dezinsekcije, te veterinarsko-higijeničarski usluga, a financirat će se iz sljedećih izvora: prihodi od komunalne naknade, prihod od HZZ (javni radovi), opći prihodi i primici, prihodi od zakupa i prodaje poljoprivrednog zemljišta i tekuće pomoći iz državnog proračuna – fond za zaštitu okoliša, pojašnjava načelnik.
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 4 glasa PROTIV.

Točka 6.
Što se tiče Programa javnih potreba u kulturi uskladit će se sa usvojenim izmjenama proračuna tako da se ukupno planirana sredstva povećaju sa 30.000,00 na 35.000,00 EUR, pojašnjava načelnik.
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 4 glasa PROTIV.

Točka 7.
Programa javnih potreba u sportu za 2025. godinu usklađen je sa usvojenim proračunom, ukupno planirana sredstva su u iznosu do 72.100,00, a odnose se na nogomet, ribolov, lov i stolni tenis. 
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 4 glasa PROTIV.

Točka 8.
Program javnih potreba za udruge od posebnog interesa za 2025. godinu planiran je u iznosu od 5.000,00 EUR, i to 3.000,00 eura za udruge proistekle iz Domovinskog rata i 2.000,00 eura za ostale udruge s područja Općine Bogdanovci.
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 4 glasa PROTIV.

Točka 9.
Što se tiče Programa socijalne skrbi za 2025. godinu isti je usklađen sa novim Zakonom o socijalnoj skrbi, pa tako isti obuhvaća pripomoć za podmirenje troškova stanovanja i ogrijeva, jednokratne novčane pomoći socijalno ugroženim osobama, rodiljne naknade, stipendije za redovne studente, sufinanciranje prijevoza učenika srednjih škola, božićnice za umirovljenike, sufinanciranje priključaka i sl., a ukupan plan Programa sukladno izmjenama Proračuna sada iznosi 83.200,00 eura, pojasnio je gosp. Barun.
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 4 glasa PROTIV.


Točka 10.
Plan Programa utroška sredstava od šumskog doprinosa za 2025. iznosi 13.300,00 EUR, a sredstva se planiraju utrošiti kroz Program gradnje i održavanja komunalne infrastrukture, navodi gosp. Barun.
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 4 glasa PROTIV.

Točka 11.
Gosp. Barun pojašnjava da  se Odluka odnosi na period od 01. siječnja 2025. godine pa do isteka mandata tekućeg saziva općinskog vijeća, odnosno do stupanja na snagu Odluke vlade RH o raspisivanju lokalnih izbora u 2025. godini. Sredstva su planirana sukladno Zakonu, jedino se gosp. Mudri Zvonimir odrekao svojih sredstava, te mu sredstva neće biti isplaćena.
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 4 glasa PROTIV.

Točka 12.
Gosp. Barun navodi kako Plan sredstava za ostvarene Programa korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH na području Općine Bogdanovci iznosi 236.257,64 EUR, a sastoji se od prihoda od koncesije u iznosu od 27.000,00 EUR, prihoda od zakupa u iznosu od 35.000,00 EUR, prihoda od prodaje u iznosu od 55.000,00 EUR, te viška prihoda prenesenih iz prošle godine u iznosu od 119.257,64 EUR
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 4 glasa PROTIV.

Točka 13.
Program utroška sredstava naknade za zadržavanje nezakonito izgrađenih zgrada u prostoru za 2025. godinu ukupno iznosi 1.400,00 EUR, a sredstva se planiraju utrošiti na rekonstrukciju nogostupa, navodi gosp. Barun.
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 4 glasa PROTIV.

Točka 14.
Gosp. Ruskaj navodi kako smo sukladno Zahtjevu stranke za kupovinom nekretnine, sukladno Zakonu o vlasništvu i drugim stvarnim pravima, sukladno Zakonu o lokalnoj i područnoj (regionalnoj) samoupravi, te Odluci o načinu, uvjetima i postupku raspolaganja imovinom u vlasništvu Općine Bogdanovci, napravili procjembeni elaborat o tržišnoj vrijednosti za k.č.br. 135/1 u k.o. Petrovci koja je navedena u Zahtjevu. Pred Vama je sada prijedlog Odluke o pokretanju postupka za kupoprodaju nekretnina, te ukoliko se ista usvoji išlo bi se u raspisivanje natječaja. Općina Bogdanovci ima suvlasništvo u navedenoj čestici u dijelu od 294/480, te ima 9 suvlasnika. Elaboratom je čestica procijenjena na 1.700,00 eura. Gosp. Ruskaj također napominje kako osim kupoprodajne cijene kupac snosi i troškove izrade elaborata. 
Pročelnik želi napomenuti kako smo već dva puta raspisivali natječaj za kupoprodaju k.č.br. 280 k.o. Petrovci, te se nitko nije na istu javio, pa postavlja upit hoćemo li i ovu česticu uvrstiti u ovu Odluku?
Nakon kratke rasprave predlaže se da se uz već navedenu česticu 135/1 k.o. Petrovci u ovu Odluku uvrsti i k.č.br. 280 k.o. Petrovci stavi ponovo na prodaju međutim da se smanji iznos početne cijene na 5.000,00 eura, te je navedeni prijedlog usvojen JEDNOGLASNO.

Točka 15.
RAZNO
Predsjednica vijeća navodi s obzirom da je večeras domjenaka za sve vijećnike i udruge, da načelnik svoje izvještavanje ostavi za iduću sjednicu vijeća.

Gosp. Pavlovića zanima put načelnika u Francusku, zašto na prošloj sjednici vijeća nije vijeće obaviješteno o tome, ipak je to službeni put, a putovao je dan nakon vijeća, nije moguće da nije znao za taj put?! 
Gosp. Barun objašnjava kako je europski parlamentarac Karlo Ressler pozvao uspješne općine, načelnike i gradonačelnike kako bi predstavili svoj rad i efikasnost korištenja EU fondova, te da je prihvatio njegov poziv. Također želi zahvaliti svim djelatnicima i vijeću, jer svi smo mi skupa zaslužni za tako dobre rezultate. 


Završeno u 20:25 sati.

Zapisničar						Predsjednica općinskog vijeća
Maja Župan						Anamarija Savić Bajac

